CELEX: 32004L0105
Language: mt
Date: 2004-10-15 00:00:00
Title: Direttiva tal-Kummissjoni 2004/105/KE tal- 15 ta' Ottubru 2004 li tiddetermina il-mudelli ta’ ċertifikati fitosanitarji uffiċjali jew ċertifikati fitosanitarji għar-ri-esportazzjoni li jakkumpanjaw il-pjanti, prodotti tal-pjanti jew oġġetti oħra minn pajjiżi terzi u mniżżla fid-Direttiva 2000/29/KE

5.7.2006   
               
               
                  MT
               
               
                  Il-Ġurnal Uffiċjali ta' l-Unjoni Ewropea
               
               
                  264
               
            DIRETTIVA TAL-KUMMISSJONI 2004/105/KE
      tal-15 ta' Ottubru 2004
      li tiddetermina il-mudelli ta’ ċertifikati fitosanitarji uffiċjali jew ċertifikati fitosanitarji għar-ri-esportazzjoni li jakkumpanjaw il-pjanti, prodotti tal-pjanti jew oġġetti oħra minn pajjiżi terzi u mniżżla fid-Direttiva 2000/29/KE
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva tal-Kunsill 2000/29/KE tat-8 ta’ Mejju 2000 dwar il-miżuri protettivi kontra l-introduzzjoni fil-Komunità ta’ ħlejjaq li jagħmlu l-ħsara lill-pjanti jew lill-prodotti tal-pjanti, u kontra t-tixrid tagħhom fil-Komunità (1) b’mod partikolari l-Artikolu 13a(4)(a) ta’ dan,
      Billi:
      
                  (1)
               
               
                  Skond id-Direttiva 2000/29/KE, il-pjanti, l-prodotti tal-pjanti u oġġetti oħra mniżżla f’din id-Direttiva, li ġejjin minn pajjiżi terzi, għandhom fil-prinċipju jkunu akkumpanjati minn oriġinal taċ-“ċertifikat fitosanitarju” uffiċjali meħtieġ jew minn “ċertifikat fitosanitarju għar-ri-esportazzjoni” (“ċertifikati”).
               
            
                  (2)
               
               
                  Il-Konvenzjoni Internazzjonali għall-Ħarsien tal-Pjanti (IPPC) tas-6 ta’ Diċembru 1951 konkluża fl-Organizzazzjoni ta’ l-Ikel u l-Biedja (FAO) tan-Nazzjonijiet Uniti, fl-Anness tagħha tispeċifika mudelli ta’ ċertifikati li jipprovdu kliem u format standard li għandhom jintużaw għall-preparazzjoni u l-ħruġ taċ-ċertifikati.
               
            
                  (3)
               
               
                  L-IPPC ġiet emendata sostanzjalment fl-1979 u fl-1997. B’konsegwenza ta’ dawn l-emendi, mudelli ta’ ċertifikati differenti ġew approvati biex jakkumpanjaw il-pjanti, il-prodotti tal-pjanti u oġġetti oħra meta jiċċaqalqu fit-traffiku internazzjonali.
               
            
                  (4)
               
               
                  Minkejja li l-emendi ta’ l-IPPC ta’ l-1997 għadhom ma daħlux fis-seħħ, ir-Riżoluzzjoni 12/97 tad-disa’ u għoxrin sessjoni tal-Konferenza tal-FAO ħalliet li jintużaw iċ-ċertifikati emendati bħala alternattiva u fuq bażi volontarja minn partijiet kontraenti lill-IPPC li taċċettahom. Deher li ħafna mill-partijet kontraenti lill-IPPC diġà jużaw iċ-ċertifikati bbażati fuq il-mudelli speċifikati fl-Anness ta’ l-IPPC, kif emendat fl-1997.
               
            
                  (5)
               
               
                  Il-mudelli għaċ-ċertifikati li jakkumpanjaw il-pjanti, il-prodotti tal-pjanti u oġġetti oħra għad-dħul fil-Komunità għandu jiġi determinat.
               
            
                  (6)
               
               
                  Organizzazzjonijiet Nazzjonali għall-Ħarsien tal-Pjanti normalment ikollhom ħażna kbira ta’ dawn iċ-ċertifikati. Huwa xieraq li jiġu stabbiliti r-regoli għall-użu taċ-ċertifikati bbażati fuq il-mudelli speċifikati fl-Anness ta’ l-IPPC, kif emendat fl-1979, matul perjodu ta’ transizzjoni.
               
            
                  (7)
               
               
                  Il-miżuri ta’ din id-Direttiva jaqblu mal-fehma tal-Kumitat Permanenti dwar is-Saħħa tal-Pjanti,
               
            ADOTTAT DIN ID-DIRETTIVA
      Artikolu 1
      1.   Għall-fini ta’ l-Artikolu 13(1)(ii) tad-Direttiva 2000/29/KE, l-Istati Membri għandhom jaċċettaw “ċertifikati fitosanitarji” uffiċjali jew “ċertifikati fitosanitarji għar-ri-esportazzjoni” (“ċertifikati”) li jakkumpanjaw il-pjanti, il-prodotti tal-pjanti u oġġetti oħra mniżżla fil-Parti B ta’ l-Aness V tad-Direttiva 2000/29/KE li ġejjin minn pajjiżi terzi kontraenti għall-Konvenzjoni Internazzjonali għall-Ħarsien tal-Pjanti (IPPC) li jinħarġu skond il-mudelli speċifikati fl-Anness I.
      2.   L-Istati Membri għandhom jaċċettaw iċ-ċertifikati msemmija f’paragrafu 1 biss jekk dawn imtlew skond l-Istandard Internazzjonali għall-Miżuri Fitosanitarji Nru 12 tal-FAO dwar il-Linji Gwida għaċ-ċertifikati fitosanitarji.
      Artikolu 2
      L-Istati membri għandhom jaċċettaw ċertifikati li nħarġu skond il-mudelli speċifikati f’Anness II, sal-31 ta’ Diċembru 2009.
      Artikolu 3
      1.   L-Istati Membri għandhom jinfurzaw il-liġijiet, ir-regolamenti u d-dispożizzjonijiet amministrattivi neċessarji biex din id-Direttiva tkun obduta sa mhux aktar tard mill-31 ta’ Diċembru 2004. Huma għandhom jikkomunikaw immedjatament lill-Kummissjoni it-test ta’ dawn id-dispożizzjonijiet u l-lista tal-korrelazzjonijiet bejn dawn id-dispożizzjonijiet u din id-Direttiva.
      Meta l-Istati Membri jadottaw dawn il-proviżjonijet, dawn irid ikollhom referenza għal din id-Direttiva jew ikunu akkumpanjati minn din ir-referenza fl-okkażjoni tal-pubblikazzjoni uffiċjali tagħhom. L-Istati Membri nnifishom se jiddeċiedu kif se ssir din it-tip ta’ referenza.
      2.   L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tal-liġi nazzjonali li jadottaw għall-qasam li jmiss ma’ din id-Direttiva.
      Artikolu 4
      Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha fil-Ġurnal Uffiċjali ta’ l-Unjoni Ewropea.
      Artikolu 5
      Din id-Direttiva hija ndirizzata lill-Istati Membri.
      
         Magħmul fi Brussel, nhar il-15 ta' Ottubru 2004.
         
            
               Għall-Kummissjoni
            
            David BYRNE
            
               Membru tal-Kummissjoni
            
         
      
      
         (1)  ĠU L 169, ta’ l-10.7.2000, p. 1. Id-Direttiva kif emendata l-aħħar bid-Direttiva tal-Kummissjoni 2004/70/KE (ĠU L 127, tad-29.4.2004, p. 97).
      
         ANNESS I
         Test ta 'immaġni
         
            MUDELL TA’ ĊERTIFIKAT FITOSANITARJU
            Nru. …
            Organizzazzjoni għall-Ħarsien tal-Pjanti ta’ …
            Organizzazzjoni(jiet) għall-Ħarsien tal-Pjanti ta’ …
            I. Deskrizzjoni tal-Kunsinna
            Isem u indirizz ta’ l-esportatur: …
            Isem u indirizz dikjarat ta’ min se jirċievi l-kunsinna: …
            Numru u deskrizzjoni ta’ l-oġġetti: …
            Sinjali partikolari: …
            Post minn fejn ġejjin: …
            Mezzi ta’ trasport dikjarati: …
            Post tad-dħul dikjarat: …
            Isem tal-prodotti u l-kwantità dikjarata: …
            Isem botaniku tal-Pjanti: …
            Dan jiċċertifika li l-pjanti, il-prodotti tal-pjanti jew oġġetti oħra regolati deskritti hawn fuq ġew spezzjonati u/jew ittestjati skond il-proċeduri uffiċjali adegwati u huma kkunsidrati ħielsa mill-ħlejjaq li jagħmlu l-ħsara li għandhom bżonn kwarantina speċifikati mill-parti kontraenti li qed timporta u li huma konformi mal-kondizzjonjiet fitosanitarji meħtieġa li hemm fis-seħħ bħalissa tal-parti kontraenti li qed timporta, inkluż dawk għal ħlejjaq li jagħmlu l-ħsara regolati li m’għandhomx bżonn kwarantina.
            Huma ikkunsidrati li huma prattikament ħielsa minn ħlejjaq li jagħmlu l-ħsara. (*)
            
            II. Dikjarazzjoni Addizzjonali
            III. Disinfestazzjoni u/jew Kura ta’ Disinfestazzjoni
            Data … Kura … Kimika (ingredjent attiv) …
            Tul u temperatura …
            Konċentrazzjoni…
            Informazzjoni oħra …
            (Timbru ta’ l-Organizzazzjoni)
            Inħareġ f’ …
            Isem l-uffiċjal awtorizzat …
            Data … …
            (Firma)
            L-ebda obbligu finanzjarju rigward dan iċ-ċertifikat ma jista’ jiġi attribwit lil … (isem l-Organizzazzjoni għall-Ħarsien tal-Pjanti) jew lill-uffiċjali u r-rappreżentanti tagħha. (*)
            
         
         Test ta 'immaġni
         
            MUDELL TA’ ĊERTIFIKAT FITOSANITARJU GĦAR-RI-ESPORTAZZJONI
            Nru. …
            Organizzazzjoni għall-Ħarsien tal-Pjanti ta’ … (parti kontraenti għar-ri-esportazzjoni)
            Organizzjoni(jiet) għall-Ħarsien tal-Pjanti ta’ … (parti(jiet) kontraenti għall-importazzjoni)
            I. Deskrizzjoni tal-Kunsinna
            Isem u indirizz ta’ l-esportatur: …
            Isem u indirizz dikjarati ta’ min se jirċievi l-kunsinna: …
            Numru u deskrizzjoni ta’ l-oġġetti: …
            Sinjali partikolari: …
            Post minn fejn ġejjin: …
            Mezzi ta’ trasport dikjarati: …
            Post tad-dħul dikjarat: …
            Isem tal-prodotti u l-kwantità dikjarata: …
            Isem botaniku tal-Pjanti: …
            Dan biex jiċċertifika li l-pjanti, il-prodotti tal-pjanti jew oġġetti oħra regolati deskritti hawn fuq … ġew importati ġo (parti kontraenti għar-ri-esportazzjoni) … minn … (parti kontraenti minn fejn ġej) b’Ċertifikat Fitosanitarju Nru. …, li (**) l-oriġinali il-kopja vera awtentikata tiegħu hija mehmuża ma’ dan iċ-ċertifikat; li huma kontenituri ppakkjati ppakkjati mill-ġdid oriġinali ġodda , li bbażati fuq iċ-ċertifikat fitosanitarju oriġinali u spezzjonijiet addizzjonali , huma kkunsidrati li huma konformi mal-kondizzjonijiet fitosanitarji meħtieġa tal-parti kontraenti li qed timporta, u li waqt li kienu maħzuna f’ … (parti kontraenti għar-ri-esportazzjoni), ma kienx hemm riskju li l-kunsinna setgħet ġiet infestata jew infettata;
            II. Dikjarazzjoni Addizzjonali
            III. Diżinfestazzjoni u/jew Kura ta’ Diżinfestazzjoni
            Data … Kura … Kimika (ingredjent attiv)
            Tul u temperatura …
            Konċentrazzjoni …
            Informazzjoni Oħra …
            …
            (Timbru ta’ l-Organizzazzjoni)
            Inħareġ f’ …
            Isem l-uffiċjal awtorizzat …
            Data … …
            (Firma)
            L-ebda obbligu finanzjarju rigward dan iċ-ċertifikat ma jista’ jiġi attribwit lil … (isem l-Organizzazzjoni għall-Ħarsien tal-Pjanti) jew lill-uffiċjali u r-rappreżentanti tagħha. (***)
            
         
         
            (*)  Klawżola mhux ta’ bilfors.
         
            (**)  Immarka l-kaxxa li hemm bżonn.
         
            (***)  Klawżola mhux ta’ bilfors.
      
      
         ANNESS II
         Test ta 'immaġni
         
            MUDELL TA’ ĊERTIFIKAT FITOSANITARJU
            Nru. …
            Organizzazzjoni għall-Ħarsien tal-Pjanti ta’ …
            Organizzazzjoni(jiet) għall-Ħarsien tal-Pjanti ta’ …
            Deskrizzjoni tal-Kunsinna
            Isem u indirizz ta’ l-esportatur: …
            Isem u indirizz dikjarati ta’ min se jirċievi l-kunsinna: …
            Numru u deskrizzjoni ta’ l-oġġetti: …
            Sinjali partikolari: …
            Post minn fejn ġejjin: …
            Mezzi ta’ trasport dikjarati: …
            Post tad-dħul dikjarat: …
            Isem tal-prodotti u l-kwantità dikjarata: …
            Isem botaniku tal-Pjanti: …
            Dan biex jiċċertifika li l-pjanti jew il-prodotti tal-pjanti deskritti hawn fuq ġew spezzjonati skond il-proċeduri adegwati u huma kkunsidrati ħielsa minn ħlejjaq li jagħmlu l-ħsara li għandhom bżonn kwarantina; u li huma prattikament ħielsa minn ħlejjaq oħrajn li jagħmlu l-ħsara; u li huma kkunsidrati li huma konfromi mar-regolamenti fitosanitarji li hemm fis-seħħ bħalissa fil-pajjiż li qed jimporta.
            Diżinfestazzjoni u/jew Kura ta’ Diżinfestazzjoni
            Data … Kura … Kimika (ingredjent attiv) …
            Tul u temperatura… Konċentrazzjoni …
            Informazzjoni oħra …
            …
            Dikjarazzjoni oħra …
            (Timbru ta’ l-Organizzazzjoni)
            Inħareġ f’ …
            Isem l-uffiċjal awtorizzat …
            Data … …
            (Firma)
            L-ebda obbligu finanzjarju rigward dan iċ-ċertifikat ma jista’ jiġi attribwit lil … (isem l-Organizzazzjoni għall-Ħarsien tal-Pjanti) jew lill-uffiċjali u r-rappreżentanti tagħha. (*)
            
         
         Test ta 'immaġni
         
            MUDELL GHAC-ĊERTIFIKAT FITOSANITARJU GHAR-RI-ESPORTAZZJONI
            Nru. …
            Organizzazzjoni għall-Ħarsien tal-Pjanti ta’ … (il-pajjiż li qed jerġa’ jesporta)
            LIL: Organizzazzjoni(jiet) għall-Ħarsien tal-Pjanti ta’ … (il-pajjiż(i) li qed jimporta(w))
            Deskrizzjoni tal-Kunsinna
            Isem u indirizz ta’ l-esportatur: …
            Isem u indirizz dikjarati ta’ min se jirċievi l-kunsinna: …
            Numru u deskrizzjoni ta’ l-oġġetti: …
            Sinjali partikolari: …
            Post minn fejn ġejjin: …
            Mezzi ta’ trasport dikjarati: …
            Post tad-dħul dikjarat: …
            Isem tal-prodotti u l-kwantità dikjarata: …
            Isem botaniku tal-Pjanti: …
            Dan biex jiċċertifika li l-pjanti jew il-prodotti tal-pjanti regolati deskritti hawn fuq ġew importati ġo (pajjiż għar-ri-esportazzjoni) … minn (pajjiż minn fejn ġej) … b’Ċertifikat Fitosanitarju Nru. …, li (**)l-oriġinali il-kopja vera awtentikata tiegħu hija mehmuża ma’ dan iċ-ċertifikat; li huma kontenituri ppakkjati ppakkjati mill-ġdid oriġinali ġodda , li bbażati fuq iċ-ċertifikat fitosanitarju oriġinali u spezzjonijiet addizzjonali , huma kkunsidrati li huma konformi mar-regolamenti fitosanitarji li hemm fis-seħħ bħalissa fil-pajjiż li qed jimporta, u li waqt li kienu maħzuna f’… (pajjiż tar-ri-esportazzjoni), ma kienx hemm riskju li l-kunsinna setgħet ġiet infestata jew infettata;
            Diżinfestazzjoni u/jew Kura ta’ Diżinfestazzjoni
            Data … Kura … Kimika (ingredjent attiv) …
            Tul u temperatura … Konċentrazzjoni …
            Informazzjoni oħra …
            …
            Dikjarazzjoni oħra …
            (Timbru ta’ l-Organizzazzjoni)
            Inħareġ f’ …
            Isem l-uffiċjal awtorizzat …
            Data … …
            (Firma)
            L-ebda obbligu finanzjarju rigward dan iċ-ċertifikat ma jista’ jiġi attribwit lil … (isem l-Organizzazzjoni għall-Ħarsien tal-Pjanti) jew lill-uffiċjali u r-rappreżentanti tagħha. (***)
            
         
         
            (*)  Klawżola mhux ta’ bilfors.
         
            (**)  Immarka l-kaxxa li hemm bżonn.
         
            (***)  Klawżola mhux ta’ bilfors.